
Z A P I S N I K
 
26. sjednice Vijeća Mjesnog odbora Ferenščica
16. lipnja 2023.
u prostorijama mjesnog odbora Ferenščica,
s početkom u 18:00 sati

NAZOČNI ČLANOVI VIJEĆA:
Ante Palada, Siniša Mikuličić, Ištvan Pacal, Iva Majsak, Danko Knoblo

NENAZOČNI ČLANOVI VIJEĆA:
Marko Bilić, Martina Erstić

OSTALI NAZOČNI:
Nema
 
Predsjedava Ante Palada, predsjednik Vijeća.

Zapisnik vodi Danko Knoblo 

	Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 26. sjednicu Vijeća Mjesnog odbora.

	Bez rasprave jednoglasno, Vijeće prihvaća tekst Zapisnika 25. sjednice Vijeća, održane 12. Svibnja 2023.  bez izmjena.

	Na prijedlog predsjednika Vijeće jednoglasno utvrđuje

D N E V N I   R E D

1. Utvrđivanje prioriteta za donošenje Plana komunalnih aktivnosti(PKA) za 2024. godinu i Plana malih komunalnih akcija ( PMKA) – asfalterski program za 2024 godinu
1. Aktualna komunalna problematika
1. Korištenje prostora MS
1. Razno: izvješća , pitanja i prijedlozi

Članovi Vijeća primili su pisani materijal uz poziv.

Ad 1. Utvrđivanje prioriteta za donošenje Plana komunalnih aktivnosti(PKA) za 2024. godinu i Plana malih komunalnih akcija ( PMKA) – asfalterski program za 2024 godinu

Vijeće je jednoglasno utvrdilo prioritete i donijelo odluku o prioritetima Plana komunalnih aktivnosti (PKA) za 2024. godinu i Plana malih komunalnih akcija ( PMKA) – asfalterski program za 2024 godinu te istu dostavlja u tablici koja je prilog ovom zapisniku.

Ad 2. Aktualna komunalna problematika 
        
U raspravi oko aktualne komunalne problematike sudjeluje 6 od 7 vijećnika. Raspravljaju o slijedećoj problematici:

1. nelegalnom otpadu kod DV Duga i zahtjevu za postavljanje kamera na predmetnoj lokaciji
2. Uređenje drvoreda i zelene površine na lokaciji Lovinčićeva 1-3D
3. Uklanjanje klupica i koša za smeće, ispred caffe bara Vekerica na lokaciji Ivaničgradska ulica br. 58
4. Sadnja urbanog voćnjaka na sjevernoj strani zelene površine iza stambene zgrade Ivanićgradska    60-66 uz Leprovičku ulicu
	5. Postavljanje niskih stupića sa južne strane stambene zgrade 1. Ferenščica 29 na nogostupu zgrade
	6. Nabavka sklopivog stolnoteniskog stola za prostor MO Ferenščica 
7. Prijedlog izrade projekta i gradnje parka za pse na kč.br. 4085/2

8. Sadnja cvjetnjaka na lokaciji 1. Ferenščica 68 na zelenoj površini kod zavoja
9. Iscrtavanje linija na košarkaškom igralištu u sklopu dječjeg igrališta u Ježevskoj i uvrštavanje u redovito održavanje
10. Popravku i/ili zamjena dotrajalih i oštećenih sprava i zaštitnih ograda, iscrtavanje linija i uvrštavanje u redovito održavanje sportskog igrališta Ivekovićeva 17-19
11. Obnova i vraćanje na lokaciju oglasnog kišobrana na križanju Ivanićgradske i ulice grada Vukovara
12. Obnovi iscrtanih linija na parkiralištu između stambenih zgrada 1. Ferenščica 51-55 i 57-61
13. Postava 2 seta (stol i 2 klupe) na zelenoj površini iza stambene zgrade Ivekovićeva 17-19
14. Postava seta stol i 2 klupe ispred stambene zgrade Ivekovićeva 27-29

Nakon rasprave Vijeće jednoglasno donosi:

Z A K LJ U Č A K 
o nelegalnom otpadu kod DV Duga i zahtjevu za postavljanje kamera na predmetnoj lokaciji

Temeljem prijedloga gospođe Teute Hajer Zekić, Vijeće Mjesnog odbora Ferenščica jednoglasno donosi zaključak da se od nadležnih gradskih ureda i službi zatraži pojačani nadzor komunalnog redara te postavljanje kamera na lokaciji ispred glavnog ulaza u DV Duga (I. Ferenščica 90) kod parkirališta na kojemu neodgovorni sugrađani ilegalno ostavljaju otpad.

Obrazloženje: Prije svega potrebno je preventivno pojačati nadzor komunalnog redara, te zbog sve gore situacije sa odlaganjem otpada uz zvono za staklo te boksove susjedne stambene zgrade potrebno je od strane nadležnih gradskih ureda i službi zatražiti postavljanje nadzornih kamera u svrhu prevencije bacanja otpada. Ovu inicijativu je podržala i ravnateljica DV Duga koja godinama vodi borbu sa vranama na drveću u sklopu dječjeg igrališta vrtića a koje se na toj lokaciji ponajviše gnijezde iz razloga što na tom ilegalnom odlagalištu otpada imaju neiscrpnu količinu hrane. Sada kada su se postavili boksovi i kada je 80% smeća nedostupno vranama i njihov broj se smanjio ali dok god se u potpunosti ne ukine ilegalno odlaganje one će tamo biti prisutne i biti prijetnja djeci za vrijeme boravka na igralištu DV Duga.

Z A K LJ U Č A K 
o uređenju drvoreda i zelene površine na lokaciji Lovinčićeva 1-3D

Temeljem prijedloga/upita gospodina Dragana Uzelca, Vijeće Mjesnog odbora Ferenščica jednoglasno donosi zaključak da se od nadležnog gradskog ureda pokretanje postupka interventnog održavanja stabala.

Obrazloženje: S obzirom da su sa južne strane Pionirove novogradnje na Ferenščici (dio koji graniči sa Lovinčićevom ulicom te parkiralištem i drvoredom koji se nalazi na toj lokaciji) završeni građevinski radovi koje je investitor izvodio na svojoj parceli a zbog čega je bilo nemoguće redovito održavati predmetni drvored i zelenu površinu oko drveća koji su u vlasništvu Grada Zagreba. Potrebno je izvršiti interventno održavanje prethodno navedenog kako bi lokacija bila privedena svrsi i kako suhe i popucale grane ne bi bile prijetnja vozilima i prolaznicima koji se kreću i parkiraju na javnoj površini ispod drvoreda. Početkom godine takav scenarij se dogodio dvjestotinjak metara niže te bi se ovim postupkom prevenirala takva situacija ukoliko dođe do nevremena i pucanja neodržavanog drvoreda. 








Z A K LJ U Č A K 
o uklanjanu klupica i koša za smeće, ispred caffe bara Vekerica na lokaciji Ivanićgradska ulica 58

 Temeljem prijedloga vlasnika caffe bara Vekerica, Vijeće Mjesnog Odbora Ferenščica jednoglasno donosi zaključak da se prijedlog odbija. 

Obrazloženje: S obzirom da do sada nismo zaprimili druge zahtjeve i prigovore građana na buku ili nered koji korisnici tih klupa ostavljaju za sobom smatramo da nema osnove za daljnje postupanje i uklanjanje klupa i koša za otpatke. Predlažemo podnositelju prijedloga da u slučaju navoda o remećenju javnog reda i mira te bacanju smeća oko kante za otpatke od strane korisnika klupa reagira na način da pozove komunalno redarstvo ili policiju, ovisno potrebi odnosno prekršaju/nepravilnosti koju želi prijaviti.


Z A K LJ U Č A K 
o sadnji urbanog voćnjaka 

Vijeće Mjesnog Odbora Ferenščica jednoglasno donosi zaključak da se uvrsti u plan komunalnih potreba sadnja urbanog voćnjaka na sjevernoj strani zelene površine iza stambene zgrade Ivanićgradska 60-66 uz Leprovičku ulicu na mjestu gdje se trenutno nalazi zelena površina između dječjeg parka i stambene zgrade zapadno od zelene površine.

Obrazloženje: Zbog nedostatka zelenila i stabala u MO, smatramo da je potrebna sadnja urbanog voćnjaka. Lokacija je odabrana jer je do prije 15-ak godina upravo na tom istom mjestu raslo nekoliko različitih plodonosnih stabala koja su tada uklonjena prilikom neuspješnog pokušaja betonizacije tog djela naselja. Stanovnici, a ponajviše djeca koja su se tada igrala na toj zelenoj površini često su se sladili plodovima sa tih stabala te bi na ovaj način vratili naselju jednu posebnost koja ga je do prije nekoliko godina krasila.

Z A K LJ U Č A K 
o postavljanju niskih stupića ispred stambene zgrade 1. Ferenščica 29

 Vijeće Mjesnog Odbora Ferenščica temeljem prijedloga g. Ivana Radiša, predstavnika stanara stambene zgrade 1. Ferenščica 29 jednoglasno donosi zaključak da se uvrsti u plan komunalnih potreba postavljanje niskih stupića (preko kojih mogu proći interventna vozila i vozila za odvoz otpada) na lokaciji južnog nogostupa ispred navedenog ulaza te na ulazu i izlazu (sjeverna i južna strana) u pješački prolaz ispred zgrade.

Obrazloženje: Zbog nesvjesne vožnje vozača i nesigurnosti pješaka, te konstantnog parkiranja na nogostupu čime se onemogućava nesmetan promet pješacima i interventnim vozilima potrebno je postavljanje niskih stupića na lokaciji južnog nogostupa ispred navedenog ulaza te na ulazu i izlazu (sjeverna i južna strana) u pješački prolaz ispred zgrade.

Z A K LJ U Č A K 
o nabavci sklopivog stolnoteniskog stola za prostor MO Ferenščica

 Vijeće Mjesnog Odbora Ferenščica temeljem prijedloga više sugrađana jednoglasno donosi zaključak da se uvrsti u plan komunalnih potreba nabavke sklopivog stolnoteniskog stola za prostor MO Ferenščica.

Obrazloženje: Tijekom posljednjih mjeseci VMO-u se javilo nekoliko sugrađana sa idejom da se nabavi sklopivi stolnoteniski stol za prostor MO kako bi se na njemu tokom jesenskih i zimskih mjeseci omogućilo igranje stolnog tenisa u prostoru MO u terminu koji bi za to bio određen. S obzirom da u našem MO ne postoji dovoljno mjesta za rekreaciju i druženje u jesensko – zimskom periodu ovo bi bio odličan poticaj sugrađanima za druženje i interakciju jer je interes za korištenje vanjskih stolova u MO u toku godine iznimno velik te se isto očekuje i u ovom slučaju. 

Z A K LJ U Č A K 
o izradi projekta i gradnje parka za pse na kč.br. 4085/2

 Vijeće Mjesnog Odbora Ferenščica temeljem prijedloga samih članova Vijeća MO jednoglasno donosi zaključak da se uvrsti u plan komunalnih potreba izrada projekta i gradnja parka za pse na kč.br. 4085/2

Obrazloženje: u MO Ferenščica nedostaje ograđeni i uređen prostor za slobodno kretanje pasa te navedenu katastarsku česticu koja se nalazi na samom jugo-zapadnom djelu kvarta smatramo adekvatnom za namjenu izgradnje parka za pse iz više razloga. Zemljište je katastarski u vlasništvu Grada Zagreba, zemljište je dovoljno daleko od najbližih stambenih zgrada da boravak pasa te njihovo lajanje ne ometa svakodnevicu i mir stanara a opet dovoljno blizu samom naselju da bude interesantno vlasnicima pasa da park redovito posjećuju sa svojim ljubimcima. Na ovaj način bi se u upotrebu i svrhu privela zelena površina koja se sada ne koristi za nikakvu posebnu namjenu osim povremenog korištenja od strane vlasnika pasa koji tamo dođu u šetnju sa svojim psima.

Z A K LJ U Č A K 
o sadnji cvjetnjaka na lokaciji 1. Ferenščica 68

 Vijeće Mjesnog Odbora Ferenščica temeljem prijedloga predsjednika Vijeća jednoglasno donosi zaključak da se u plan komunalnih potreba uvrsti aktivnost sadnje cvjetnjaka na lokaciji 1. Ferenščica 68 na zelenoj površini kod zavoja i stolova za stolni tenis

Obrazloženje: na predmetnoj lokaciji su nedavno uklonjeni kontejneri za komunalni otpad te je lokacija sada slobodna za hortikulturno uređenje kako bi se oplemenio prostor i učinio ugodnijim za prolaznike i korisnike obližnjih stolova za stolni tenis. Predlažemo sadnju cvjetnjaka u koji se više puta godišnje sadi sezonsko cvijeće ili sadnju ružičnjaka kao rezervnu opciju

Z A K LJ U Č A K 
o iscrtavanju linija na košarkaškom igralištu u sklopu dječjeg igrališta u Ježevskoj i uvrštavanje u redovito održavanje

 Vijeće Mjesnog Odbora Ferenščica temeljem prijedloga gospodina Kristijana Markovića jednoglasno donosi zaključak da se u plan komunalnih potreba uvrsti aktivnost iscrtavanja linija na košarkaškom igralištu u sklopu dječjeg igrališta u Ježevskoj i uvrštavanje u program redovitog održavanja igrališta

Obrazloženje: na predmetnom igralištu (košarkaško igralište) u sklopu dječjeg parka u Ježevskoj ulici godinama nije izvršavano ocrtavanje linija igrališta te je potrebno izvršiti interventno iscrtavanje linija kako bi igralište i dalje zadržalo svoju funkciju. Također upitom prema nadležnom gradskom uredu i poduzećima utvrđeno je kako za ovo igralište ne postoji ugovor o održavanju te tražimo da se sa nadležnima pronađe rješenje za buduće održavanje i uvrštavanje ovog igrališta u sustav redovitog održavanja igrališta. 

Z A K LJ U Č A K 
o popravku i/ili zamjena dotrajalih i oštećenih sprava i zaštitnih ograda, iscrtavanje linija i uvrštavanje u redovito održavanje sportskog igrališta Ivekovićeva 17-19

 Vijeće Mjesnog Odbora Ferenščica temeljem prijedloga predsjednika Vijeća MO jednoglasno donosi zaključak da se u plan komunalnih potreba uvrsti aktivnost popravka i/ili zamjene dotrajalih i oštećenih sprava i zaštitnih ograda te iscrtavanje linija i uvrštavanje u redovito održavanje sportskog igrališta Ivekovićeva 17-19

Obrazloženje: na predmetnom igralištu u Ivekovićevoj ulici godinama nije izvršavano održavanje sportskih sprava (golovi i koševi), zaštitnih ograda te ocrtavanje linija igrališta te je potrebno izvršiti interventni popravak ili zamjenu prethodno navedenog i iscrtavanje linija igrališta kako bi ono i dalje zadržalo svoju funkciju i prestalo biti prijetnja za zdravlje korisnicima. Iz ograde vire žice na koje će se netko ubost ili ne daj Bože izgubiti oko ako zapne glavom za žice. Jedan gol u potpunosti nedostaje dok je drugi potrgan toliko da je upitna statika gola i velika je prijetnja da bi greda gola mogla puknuti i ozlijediti korisnike igrališta. Također upitom prema nadležnom gradskom uredu i poduzećima utvrđeno je kako za ovo igralište ne postoji ugovor o održavanju te tražimo da se sa nadležnima pronađe rješenje za buduće održavanje i uvrštavanje ovog igrališta u sustav redovitog održavanja igrališta. 


Z A K LJ U Č A K 
o obnovi i vraćanju na lokaciju oglasnog kišobrana na križanju Ivanićgradske i ulice grada Vukovara

 Vijeće Mjesnog Odbora Ferenščica temeljem prijedloga predsjednik Vijeća MO jednoglasno donosi zaključak da se u plan komunalnih potreba uvrsti aktivnost obnavljanja i vraćanja na lokaciju oglasnog kišobrana na križanju Ivanićgradske i ulice grada Vukovara

Obrazloženje: Kišobran na navedenom križanju (na različitim lokacijama) desetljećima je bio zaštitni znak i mjesto informiranja o kulturnim događajima te mjesto sastanka mnogih generacija stanovnika ovog i susjednih MO. Tijekom nevremena prije nekoliko godina vjetar je srušio kišobran i otpuhao dijelove na razne strane. Ono što je preživjelo nevrijeme se uspjelo prikupiti i čuva se u Centru za kulturu Peščenica koji je voljan te dijelove ustupiti u svrhu obnove i podržavaju tu aktivnost VMO Ferenščica jer se prije svega radi o stupu koji oni koriste kao oglasnu površinu za najavu svojih kulturnih projekata. 


Z A K LJ U Č A K 
o obnavljanju iscrtanih linija na parkiralištu između stambenih zgrada 1. Ferenščica 51-55 i 57-61

 Vijeće Mjesnog Odbora Ferenščica temeljem prijedloga predsjednik Vijeća MO jednoglasno donosi zaključak da se kroz redovito održavanje od Zagrebačkih cesta zatraži aktivnost iscrtavanja linija na parkiralištu između stambenih zgrada 1. Ferenščica 51-55 i 57-61

Obrazloženje: Linije na tom parkiralištu nisu obnavljanje godinama (osim onih na invalidskim mjestima) te je nužno izvršiti obnovu istih jer je parkiralište urađeno na kockama koje u sredini imaju zemlju i iz kojih raste trava te sada kada se linije gotovo više i ne vide u kombinaciji sa izraslom travom ne čine baš najbolju kombinaciju kada je u pitanju ispravno parkiranje i optimalno korištenje parkirališnih površina kojih ionako nedostaje u našem MO.


Z A K LJ U Č A K 
o postavi 2 seta (stol i 2 klupe) na zelenoj površini iza stambene zgrade Ivekovićeva 17-19

 Vijeće Mjesnog Odbora Ferenščica temeljem prijedloga članova Vijeća jednoglasno donosi zaključak da se u plan komunalnih potreba uvrsti aktivnost postave 2 seta (stol i 2 klupe) na zelenoj površini iza stambene zgrade Ivekovićeva 17-19

Obrazloženje: na predmetnoj lokaciji u cjelodnevnoj sjeni stabala stanari okolnih zgrada sami su  izradili na dvije lokacije po jedan stol i klupu uz stol. To nas je ponukalo na odluku da se na tim lokacijama urade stolovi sa klupama kakvi su postavljeni i na drugim lokacijama u MO i u Gradu kako bi se obje lokacije unificirale, uredile te kasnije redovito održavale i da budu na korist svim sadašnjim i budućim korisnicima.



Z A K LJ U Č A K 
  o postavljanju seta stol i 2 klupe ispred stambene zgrade Ivekovićeva 27-29

 Vijeće Mjesnog Odbora Ferenščica temeljem prijedloga gospodina Darka Galunića jednoglasno donosi zaključak da se u plan komunalnih potreba uvrsti aktivnost postavljanja seta stol i 2 klupe na zelenoj površini južno od ulaza u stambene zgrade Ivekovićeva 27-29

Obrazloženje: na predmetnoj lokaciji trenutno se nalaze 2 stare klupe koje gospodin predlaže da se zamijene sa setom stol i 2 klupe sa opločenjem ispod njih kao što je napravljeno 50-ak metara južno na ulasku u kompleks ovog istog parkirališta.


Ad 3. Korištenje prostora MS

Vijeće Mjesnog Odbora Ferenščica jednoglasno potvrđuje zahtjev za korištenje prostora MO Ferenščica za političku stranku SDPH, MO SDP Peščenica - Žitnjak Ogranak „Ferenščica“ svake srijede u periodu od 16:00 do 22:00 sata do 31.12.2023. godine.



Ad 4. Razno: izvješća, pitanja i prijedlozi

Predsjednik Vijeća MO Ferenščica Ante Palada obavještava sve prisutne vijećnike o mailovima pristiglima na službenu mail adresu MO Ferenščica sa izviješćima i daljnjim postupanjima po prethodnim prijedlozima MO Ferenščica od strane Vijeća Gradske četvrti Peščenica-Žitnjak koji su iste poslali na daljnje postupanje nadležnim gradskim službama i poduzećima.

Vijeće MO Ferenščica je odlučilo da je planirani datum održavanja dana MO Ferenščica 2024. godine subota 08.06.2024.

Dovršeno u 20:00 sati

KLASA:024-08/23-003/1194 
[bookmark: _GoBack]URBROJ:251-13-11-11/003-23-2

U Zagrebu , 16.06.2023. 

Zapisnik sastavio: 					        Predsjednik Vijeća Mjesnog odbora
Danko Knoblo					        Ante Palada
